《赠苏颂》
宋代·刘敞

犬豕蒙虎革，气能慑群雌。众人见之美，苏生见之嗤。

褐客怀宝玉，精神暗尘缁。他人望而唾，苏生望而知。

知之竟何补，位下容貌卑。雷同世方尚，独异诚难施。

嗟子岂不谬，拳拳心不移。拜我呼我兄，问我谓我师。

奔蜂负藿蠋，谁道当其宜。悯子空慕古，且为世人非。

古人亦如此，如此名已垂。但当励行习，慰我千里思。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。